Monakas (miestas)

Monakas (pranc. Monaco) – Monako Kunigaikštystės sostinė, išsidėsčiusi prie Viduržemio jūros pakrantės. Tai vienas prestižiškiausių pasaulio miestų. Yra okeanografijos institutas (su muziejumi ir akvariumu), antropologijos muziejus. Išlikę XVI–XVIII a. pastatų, kunigaikščio rūmai (XIII–XIX a.), Šv. Nikolo katedra, Geraširdingumo koplyčia (XVII a.). Monako miestas yra vienas iš 4 valstybės rajonų (kartu su La Kondaminu, Monte Karlu ir Fonvjėjumi). Etimologija Monako pavadinimas kilo nuo netoli buvusios VI a. pr. m. e. graikų kolonijos, kurią ligūrai vadino Monoikos: gr. μόνοικος reiškia „vienas namas“ – iš μόνος (monos) – „vienas“ + „οἶκος“ (oikos) „namas“. Tačiau tai yra tik pažodinis vertimas. Romėnai miestą vadino Portus Herculis Monoeci: spėjama, kad čia buvusi Heraklio šventykla, o graikų geografo Strabono spėjimu, Monoikos buvo vienas iš Heraklio vardų. Spėjama, kad Heraklio šventykla buvo VI a. pr. m. e. Fokėjų kolonijoje. Istorija Monakas minimas erų sandūroje. Viduramžiais miestas tapo Monaku. Kai kurios miesto sienos ir originalūs statiniai vis dar išlikę. 1215 m. birželio 10 d. ant Monako uolos buvo pradėta tvirtovės statyba siekiant kontroliuoti jūrą. Siekiant į miestą pritraukti naujų gyventojų iš Genujos buvo siūlomas įvairios mokesčių lengvatos. Ši diena dažnai vadinama Monako šiuolaikinės istorijos pradžia. 1297 m. sausio 8 d. Frančeskas Grimaldis užėmė Monako tvirtovę. Nors turėjo nedidelę kariuomenę jis persirengė vienuoliu pranciškonu ir atidarė vartus savo kariams. Taip prasidėjo Genujos respublikos valdymas Monake. Pagal 1524 m. pasirašytą Burgos sutartį Monaką apie šimtmetį valdė ispanai. 1633 m. Monako karalius Onoras II iškovojo Monako nepriklausomybę nuo Ispanijos. Nuo to laiko Monakas priklauso Grimaldžių šeimai, išskyrus trumpą laikotarpį nuo 1793 iki 1814 m. Didžiosios Prancūzijos revoliucijos metu, kuomet teritoriją valdė Prancūzija. Iki 1910 m. Monako princas turėjo visas galias, tačiau tais metais įvykusi Monako revoliucija privertė jį priimti šalies konstituciją 1911 m. 1918 m. Versalio sutartyje buvo įrašytas Monako politika bus suderinamumas su Prancūzijos politiniais, kariniais ir ekonominiais interesais. Nepaisant šios sutarties II pasaulinio karo metu Monakas buvo užimtas Italijos, vėliau ir Vermachto pajėgų. Monakas buvo išlaisvintas 1944 m. rugsėjo 3 d. 1993 m. Monako kunigaikštystė tapo pilnateise Jungtinių Tautų nare. Sportas Miestui atstovauja AS Monaco FC futbolo klubas, žaidžiantis Prancūzijos pirmenybėse. Nuo 1929 m. miesto gatvėse vyksta Monako Grand Prix lenktynės. Nuo 1950 m. čia vyksta Formulės 1 lenktynės. Šaltiniai